Ir-Regolament tal-Kummissjoni (KE) Nru 1386/2003
ta' l-1 ta' Awissu 2003
dwar il-klassifikazzjoni ta' ċerti oġġetti fin-Nomenklatura Magħquda
IL-KUMMISSJONI TAL-KOMUNITAJIET EWROPEJ,
Wara li kkonsidrat it-Trattat li jistabbilixxi il-Komunità Ewropea,
Wara li kkonsidrat ir-Regolament tal-Kunsill (KEE) Nru 2658/87 tat-23 ta' Lulju 1987 dwar it-tariffa u n-nomenklatura statistika u dwar it-Tariffa Doganali Komuni (1 [1], kif l-aħħar emendata mir-Regolament tal-Kummissjoni (KE) 2176/2002 [2], u partikolarment mill-Artikolu 9(1) tiegħu,
Billi:
(1) Sabiex tiġi assigurata applikazzjoni uniformi tan-Nomenklatura Magħquda annessa mar-Regolament (KEE) Nru 2658/87, huwa neċessarju li jiġu adottati miżuri dwar il-klassifikazzjoni tal-oġġetti msemmija fl-Anness għal dan ir-Regolament.
(2) Ir-Regolament (KEE) Nru 2658/87 stabilixxa r-regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kull nomenklatura li hi għal kollox jew sa ċertu punt ibbażata fuqu jew li żżid xi suddiviżżjoni u li hi stabbilita minn provedimenti speċifiċi tal-Komunità, bl-iskopp għall-applikazzjoni ta' tariffa u miżuri oħra li għandhom x'jaqsmu ma' kummerċ.
(3) Skond dawk ir-regoli ġenerali, il-oġġetti deskritta f'kolonna 1 tal-lista f'l-Anness ta' dan ir-Regolament għanda tiġi klassifikata skond il-kodiċi NM indikati f'kolonna 2, minħabba r-raġunijiet dikjarati f'kolonna 3.
(4) Huwa xieraq li tiġi pprovduta li dik l-informazzjoni ta' tariffi vinkolanti li harġet mill-awtoritajiet tad-dwana ta' l-Istati Membri dwar il-klassifikazzjoni tal-oġġetti fin-Nomenklatura Magħquda imma li mhijiex skond dan ir-Regolament tista', għal perjodu ta' tlett xhur, tkompli tiġi invokata mid-detentur, skond l-Artikolu 12(6) tar-Regolament tal-Kunsill (KEE) Nru 2913/92 tat-12 ta' Ottubru 1992 li jwaqqaf il-Kodiċi Doganali tal-Komunità [3], kif kienet emendata l-aħħar mir-Regolament (KEE) Nru 2700/2000 tal-Parlament Ewropew u tal-Kunsill [4].
(5) Il-miżuri provvduti f'dan ir-Regolament huma skond l-opinjoni tal-Kumitat tal-Kodiċi Doganali,
ADOTTAT DAN IR-REGOLAMENT:
Artikolu 1
Il-oġġetti deskritta f'kolonna 1 tal-lista fl-Anness trid tiġi klassifikata fin-Nomenklatura Magħquda skond il-kodiċi NM korrispondenti indikati f'kolonna 2 tal-lista.
Artikolu 2
Informazzjoni dwar it-tariffi vinkolanti maħruġa mill-awtoritajiet tad-dwana ta' L-Istati Membri, li mhux skond id-disposizzjonijiet tar-Regolament, tista' tibqa tiġi nvokata għal perjodu ta' tlett xhur taħt l-Artikolu 12(6) tar-Regolament (KEE) Nru 2913/92.
Artikolu 3
Dan ir-Regolament se jibda japplika mill-għoxrin ġurnata wara li jiġi pubblikat fil-Ġurnal Uffiċċjali ta' l-Unjoni Ewropea.
Dan ir-Regolament se jorbot bi sħiħ u se japplika direttament għall-Istati Membri kollha.
Magħmul f'Brussel, fl-1 ta' Awissu 2003.